Fit-Turkija l-pulizija fetħu l-gass tad-dmugħ fuq id-dimostranti f’Misraħ Taksim f’Istanbul fl-ewwel anniversarju mill-protesti mdemmija ta’ sena ilu. Madwar 25,000 pulizija ntbagħtu f’diversi postijiet biex jikkontrollaw is-sitwazzjoni matul diversi protesti li ttellgħu biex ifakkru dan l-anniversarju. Aktar kmieni matul il-jum, il-Prim Ministru Tayyip Erdogan ħeġġeġ liż-żgħażagħ biex ma jieħdux sehem f’dawn il-protesti.